সোশ্যাল মিডিয়ায় ছাত্রীর নগ্ন ছবি পোস্ট, গ্রেফতার অভিযুক্ত

প্রিয় মুখার্জী, বারুইপুর: বাড়িতে ছিল না কেউ। সেই সুযোগে স্নান করার সময় নবম শ্রেণীর (Nine Class) ছাত্রীর নগ্ন ছবি তুলে সোশ্যাল মিডিয়ায় (Social Media) ছড়িয়ে দেওয়ার অভিযোগ। ঘটনাটি ঘটে বারুইপুর থানা (Baruipur Police Station) এলাকায়। এমনকি কাউকে যাতে ঘটনা না জানায় তার জন্য পরিবারের লোককে হুমকি দেওয়া হয় বলে অভিযোগ।

সোশ্যাল মিডিয়াতে ওই ছবি ছড়িয়ে পড়তেই বিষয়টি জানাজানি হয়। ওই ছাত্রীর পরিবার মঙ্গলবার রাতে বারুইপুর থানায় অভিযোগ দায়ের করে। পুলিশ অভিযুক্তকে গ্রেফতার করেছে। অভিযুক্তের নাম রেজাউল শেখ (Rezaul Sheikh) ।

আরও পড়ুন: ATM থেকে টাকা তোলার চার্জ বাড়ছে, কবে থেকে লাগু দেখে নিন

পুলিশ জানিয়েছে, ওই ছাত্রীর বাবা মা বারুইপুর স্টেশনের কাছে ফল বিক্রি করে। গত এক সপ্তাহ আগে ঘটনাটি ঘটে। ওই ছাত্রী হুমকির ভয়ে থানায় অভিযোগ জানাতে আসেনি। পরে মঙ্গলবার রাতে অভিযোগ দায়ের হয়।